
Δωρεάν διανομή ελαιόλαδου παρέμβασης στους άπο¬ 
ρους. Περίοδος 1996. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Εχοντας υπόψη τις διατάξεις: 
α) Του άρθρου 22 παράγραφος 3 του Ν. 992/79 «Περί 
οργανώσεως των διοικητικών υπηρεσιών για την εφαρ¬ 
μογή της Συνθήκης της Προσχώρησης της Ελλάδος στις 
Ευρωπαϊκές Κοινότητες και ρυθμίσεις συναφών θεσμικών 
και οργανωτικών θεμάτων» (Α* 200 ). 

β) Του άρθρου 1 παράγραφος 1,2 και 3 του Ν. 1338/83 
«Εφαρμογή του Κοινοτικού Δικαίου (Α’ 34), όπως η παρά¬ 
γραφος 1 τροποποιήθηκε με τη διάταξη του άρθρου 6 πα¬ 
ράγραφο 1 του Ν. 1440/84 (Α’ 70). Συμμετοχή της Ελλά¬ 
δος στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας επενδύσεων, στο κεφάλαιο 
της Ευρωπαϊκής Κοινότητας Άνθρακος και Χάλυβος και 
του Οργανισμού Εφοδιασμού ΕΙΙΒΑΤΟΜ. 

γ) Του Π.Δ. 402/88 «Περί Οργανισμού του Υπουργείου 
Γεωργίας» καθώς και το Π.Δ. 385/94 που το τροπο¬ 
ποιεί. 

δ) Του άρθρου 29Α του Ν. 1558/85 «Κυβέρνηση και Κυ¬ 
βερνητικά όργανα» (Α’ 137). 

ε) ΐ. του Ν. 2286/95 «Προμήθειες του Δημοσίου Τομέα 
και ρυθμίσεις συναφών θεμάτων. 

ϋ. Του Π.Δ. 105/89 «Προσαρμογή της Ελληνικής Νομο¬ 
θεσίας περί Κρατικών Προμηθειών προς το Κοινοτικό Δί¬ 
καιο και ειδικότερα προς τις διατάξεις της οδηγίας 77/62/ 
ΕΟΚ του Συμβουλίου των Ε.Κ. της 21.12.1976 «Περί συ¬ 
ντονισμού των διαδικασιών συνάψεως συμβάσεων κρατι¬ 
κών προμηθειών του Π.Δ. 370/95. 

ϋι. Του Π.Δ. 173/1990 «Κανονισμός Προμηθειών Δημο¬ 
σίου». 

ζ) Το γεγονός ότι από την παρούσα απόφαση προκύπτει 
δαπάνη σε βάρος του Κρατικού Προϋπολογισμού ύψους 
25.000.000 δρχ. περίπου που θα καλυφθεί όπως προβλέ- 
πεται στο άρθρο 11 της παρούσης, αποφασίζουμε: 

Άρθρο 1 

Με την παρούσα απόφαση θεσπίζονται συμπληρωμα¬ 


τικά μέτρα που ρυθμίζουν την διαδικασία δωρεάν διανο¬ 
μής ελαιολάδου σε άπορα άτομα της χώρας στα πλαίσια: 

α) Του Καν.(ΕΟΚ) 3730/87 του Συμβουλίου που θα κα¬ 
θορίζει «τους γενικούς κανόνες για την παροχή τροφίμων 
από τα αποθέματα παρέμβασης σε ορισμένους Οργανι¬ 
σμούς με σκοπό τη διανομή τους στα πιο άπορα άτομα της 
κοινότητας». 

β) Του Καν. (ΕΟΚ) 3149/92 της Επιτροπής που καθορί¬ 
ζει τους λεπτομερείς κανόνες για τη χορήγηση τροφίμων 
που προέρχονται από τα αποθέματα της παρέμβασης 
στους απόρους της Κοινότητας, όπως τροποποιήθηκε με 
τον Καν. (ΕΟΚ) 2826/9. 

γ) Του Καν. (ΕΟΚ) 2826/93 που τροποποιεί τον Καν. 
(ΕΟΚ) 3149/92 περί λεπτομερών κανόνων για τη χορή¬ 
γηση τροφίμων προερχομένων από τα αποθέματα παρέμ¬ 
βασης στους απόρους της Κοινότητας. 

δ) Της σχετικής απόφασης της Επιτροπής «για την 
έγκριση του προγράμματος για την κατανομή στα Κράτη- 
Μέλη των πόρων που θα καταλογισθούν στο έτος προϋπο¬ 
λογισμού 1996 για την παροχή τροφίμων που προέρχονται 
από τα αποθέματα παρέμβασης στα πιο άπορα άτομα της 
Κοινότητας. 

ε) Τον Καν. (ΕΟΚ) 3813/92 «Περί ισοτιών» ως και την 
τροποποίηση του (Καν. 3528/930). 

στ) Του σχετικού εγγράφου του ΡΕΟΟΑ (νΐ/1 54/94) κα¬ 
θώς και του υπ’ αριθμ. νΐ/5565/96 εγγράφου εργασίας 
της Οοιτ>Γηϊδ5ίοη. 

ζ) Του Καν. (ΕΚ) 267/96 για τροποποίηση του Καν 
(ΕΟΚ) 3149/92 περί λεπτομερών κανόνων για τη χορή¬ 
γηση τροφίμων προερχομένων από τα αποθέματα παρέμ¬ 
βασης στους απόρους της Κοινότητας. 

η) Της ανάγκης ορισμού φορέα ανάληψης των εργασιών 
που θα προκύψουν στο εσωτερικό της χώρας στα πλαίσια 
υλοποιήσεων του ανωτέρω προγράμματος. 

Άρθρο 2 

Α. Ορισμός φορέα εκτέλεσης έργου 
Για τον ορισμό του φορέα εκτέλεσης του έργου της δω¬ 
ρεάν διανομής ελαιολάδου, θα γίνει από την Δ/νση ΔΗ.Λ1.- 
2Ω.Π, Διακήρυξη κλειστού διαγωνισμού για την δωρεάν 
διανομή ελειολάδου στους απόρους της χώρας, για να επι¬ 
τευχθούν οι καλύτεροι δυνατοί όροι υλοποίησης του όλου 
προγράμματος. Η οικονομική προσφορά θα συνεκτιμάται 

με την φερεγγυότητα του φορέα για την υλοποίηση του 
προγράμματος και ειδικώτερα με την προηγούμενη εμπει¬ 
ρία στην τυποποίηση του ελαιολάδου, την δυνατότητα δια- 
θέσεως τυποποιητικών μονάδων, ιδιοκτήτων ή ανηκουσών 
σε συνεργαζόμενους φορείς, δίκτυο αποτελεσματικής 
διανομής τυποποιημένου ελαιολάδου σε όλη τη χώρα. Οι 
ενδιαφερόμενοι θα πρέπει μαζί με την αίτηση συμμετοχής 
τους στο διαγωνισμό να υποβάλλουν και τα σχετικά δικαιο- 
λογητικά που θα αναφέρονται λεπτομερώς στην Διακή¬ 
ρυξη. Η αίτηση θα συνοδεύεται από εγγύηση συμμετοχής 
στο διαγωνισμό ύψους 5 ΕΟΙΙ/ΤΟΝΝΟ (Πράσινη ισοτιμία 
311,761 δρχ.) και για ποσότητα 3.000 τόννων ελαιολά- 
δου. 

Δικαίωμα συμμετοχής έχουν μόνον οι ασχολούμενοι με 
τον τομέα ελαιολάδου τουλάχιστον από 1.7.1995. 

Μετά την υποβολή των αιτήσεων συμμετοχής η αρμόδια 
Επιτροπή του Υπ. Γεωργίας αποστέλλει ατομικές προ¬ 
σκλήσεις για την υποβολή προσφορών που θα πρέπει να. 
συμμετάσχουν τουλάχιστον τρεις (3) υποψήφιοι. 

Η προσφορά θα αφορά σε ολόκληρη την ποσότητα του 
ελαιολάδου (3.000 τόνων). 

Στην εν λόγω προσφορά θα αναφέρεται η ποσότητα τυ¬ 
ποποιημένου σε πεντόλιτρα δοχεία ελαιολάδου οξύτητος 
0-1 με υγρασία και ξένες ύλες να μην υπερβαίνουν το 
0,2%, που προσφέρει προς διανομή, έναντι της ποσότη¬ 
τας των 3.000 τόννων χύμα ελαιολάδου που θα παραλη- 
φθεί από την παρέμβαση και συγκεκριμένα από τις δεξα¬ 
μενές του Παραρτήματος I. 

Επίσης θα αναλύεται το κόστος τυποποίησης και συ- 
σκευασίας ανά πεντόλιτρο (κόστος δοχείου, συσκευασίας 
πολυαιθυλενίου, εργατικά, διοικητικά κ.λπ). 

Στην διακήρυξη του διαγωνισμού θα προβλέπεται ότι ο 
εφοδιασμός θα περιλαμβάνει επίσης την μεταφορά (μαζί 
με τα φορτοεκφορτωτικά έξοδα) του προϊόντος μέχρι τις 
αποθήκες των δικαιούχων και θα αποτελεί ειδικό στοιχείο 
της προσφοράς του προμηθευτή. Ήτοι ο κάθε ενδιαφερό¬ 
μενος θα δίδει χωριστά και μία προσφορά για την μετα¬ 
φορά του προϊόντος σε δραχμές/τόννο/χλμ., είτε αυτό 
αφορά σε χερσαία είτε σε θαλάσσια μεταφόρά. 

Η αξιολόγηση των προσφορών θα γίνει όπως προβλέπε- 
ται στην Διακήρυξη, κεφάλαιο ΑΞΙΟΛΟΓΗΣΗ ΠΡΟΣΦΟ¬ 
ΡΩΝ σελίδα 5. 

Στον φορέα που θα αναδειχθεί με την ανωτέρω διαδικα¬ 
σία (ανάδοχος) θα ανατεθεί ολόκληρο το έργο της δωρεάν 
διανομής τυποποιημένου ελαιολάδου οξύτητας 0-1 με 
υγρασία και ξένες ύλες να μην υπερβαίνουν το 0,2% για 
ολόκληρη την ποσότητα που θα αναφέρεται στην προ¬ 
σφορά του. 

Η τυποποίηση θα γίνει σε μονάδα ή μονάδες που θα δη¬ 
λώνονται στην προσφορά του και οι οποίες θα πρέπει να 
είναι αναγνωρισμένες από το Υπουργείο Γεωργίας της Ελ¬ 
λάδος και να έχουν δικαίωμα λειτουργίας. 

Το έργο της δωρεάν διανομής πρέπει να έχει ολοκληρω¬ 
θεί μέχρι 30.9.1996, ενώ το προϊόν θα πρέπει να το έχει 
αποσύρει από την παρέμβαση ο ανάδοχος πριν από 
31.8.96. 

Για το σκοπό αυτό θα υπογράφει σύμβαση μεταξύ 
Υπουργείου Γεωργίας και αναδόχου σύμφωνα με την 
οποία ο τελευταίος αναλαμβάνει να διεκπεραιώσει κατ’ 
εντολή και λογαριασμό του Υπουργείου Γεωργίας τις σχε¬ 
τικές εργασίες της δωρεάν διανομής. Για την υπογραφή 
της εν λόγω σύμβασης, ο ανάδοχος οφείλει να προσέλθει 


στην Δ/νση ΔΗΓ.ΛΙ.ΖΩ.Π. εντός δέκα (10) εργασίμων 
ημερών από την έγγραφη κοινοποίηση σ’ αυτόν της από¬ 
φασης κατακύρωσης του έργου για την υπογραφή της 
σχετικής σύμβασης. Για όλες τις αναλαμβανόμενες από 
τον ανάδοχο εργασίες, την αυθύνη για την ορθή εκτέλεσή 
τους φέρει ο ίδιος έναντι του Υπουργείου Γ εωργίας. 

Β. Ενστάσεις 

Ενστάσεις υποβάλλονται στη Επιτροπή αλλά η τελική 
απόφαση είναι του Υπ. Γεωργίας. 

Άρθρο 3 

Παραλαβή του προϊόντος από την Παρέμβαση 
και Τυποποίησή του 

Ο ανάδοχος θα παραλάβει ελαιόλαδο από τους αποθη¬ 
κευτικούς χώρους της παρέμβασης (παράτημα I) στο 
οποίο αναφέρονται οι ποσότητες κατά δεξαμενή και τοπο¬ 
θεσία και έναντι αυτού να παραδώσει στους δικαιούχους 
απόρους ελαιόλαδο οξύτητος 0-1 με υγρασία και ξένες 
ύλες να μην υπερβαίνουν το 0,2% ποσότητος ίσης με την 
αναφερόμενη στην προσφορά του, τυποποιημένο σε δο¬ 
χεία καθαρού περιεχομένου (ποιο) 5 λίτρων ή βάρους 4,58 
κιλά και σε συσκευασία πολυαιθυλενίου των 20 λίτρων. 

Το ελαιόλαδο θα τυποποιηθεί σε λευκοσίδηρό δοχεία 
των 5 λίτρων ή 4,58 κιλών καθαρού βάρους (ποιο) και ανά 
τέσσερα δοχεία εντός συσκευασίας πολυαιθυλενίου. 

Στο παράρτημα II αναφέρονται οι προβλεπόμενες τεχνι¬ 
κές προδιαγραφές των λευκοσιδηρών δοχείων και του πο¬ 
λυαιθυλενίου καθώς και οι σημάνσεις που πρέπει να ανα¬ 
γράφονται στα δοχεία πέραν αυτών που προβλέπονται 
από τον ΚΑΝ. (ΕΟΚ) 2677/85. 

Οι ενδιαφερόμενοι για συμμετοχή έχουν το δικαίωμα να 
εξετάσουν τα προς διάθεση ελαιόλαδα και να ζητήσουν 
την λήψη δείγματος σε κατάλληλο δικό τους δοχείο, ένα¬ 
ντι πληρωμής στον φορέα ΓΕ.ΔΙΔΑΓΕΠ, με τιμή υπολογι¬ 
ζόμενη σύμφωνα με τις τιμές αγοράς του ελαιολάδου. Με 
βάση τα αποτελέσματα των δειγματοληψιών αυτών θα 
προσδιορίσουν την προσφορά τους που θα αφορά στην 
ποσότητα ελαιολάδου οξύτητος 0-1 με υγρασία και ξένες 
ύλες να μην υπερβαίνουν το 0,2% προς διανομή. Οι δειγ¬ 
ματοληψίες θα πραγματοποιήθούν σε συγκεκριμένες 
ημερομηνίες που θα γνωστοποιηθούν στους ενδιαφερό- 
μενους αρμοδίως. 

Το δείγμα αυτό θα κατανέμεται σε δύο φιαλίδια τα 
οποία θα φέρουν ετικέττα και σφραγίδα παρουσία του φο¬ 
ρέα της Δ/νσης Γ εωργίας και του ενδιαφερομένου για την 
προσφορά ή ενός αντιπροσώπου του δεόντως εξουσιοδο¬ 
τημένου. Ένα φιαλίδιο παραδίδεται στον ενδιαφερόμενο, 
το δε άλλο παραμένει στον φορέα της ΓΕ.ΔΙΔΑΓΕΠ με 
σκοπό την ενδεχόμενη επαλήθευσή του με αυτό που θα 
ληφθεί μετά την κατακύρωση. 

Μετά την ανάδειξή του ο ανάδοχος υποχρεούται να 
σπεύσει στους αποθηκευτικούς χώρους, προκειμένου να 
δειγματίσει και να σφραγίσει τις ελαιοδεξαμενές. 

Άρθρο 4 

Ενίσχυση στην κατανάλωση και μεταφορικά έξοδα 

α) Γ ια την ποσότητα του ελαιολάδου που θα τυποποιη¬ 
θεί και θα διανεμηθεί στους απόρους προβλέπεται, η κα¬ 
ταβολή στον χυποποιητή της ισχύουσας ενίσχυσης στην 
κατανάλωση όπως ορίζεται από τον Καν. (ΕΟΚ) 2677/85. 

β) Καθορίζουμε δε ως κατωτέρω τα προβλεπόμενα δι- 
καιολογητικά για την καταβολή των δαπανών μεταφοράς 

του τυποποιημένου προς διανομή ελαιολάδου. 

I. Στον ανάδοχο 

1. Αίτηση 

2. Κατάσταση δαπάνης με τα παρακάτω στοιχεία: 
Φορέας συγκέντρωσης 

Τόπο δεξαμενής 
Ποσότητα 

Περιοχή συσκευασίας 

Αποδέκτης (ονομασία ιδρύματος κ.λπ.) 

Πόλη ή χωριό παράδοσης 

Χιλιόμετρα (από δεξαμενή στον τόπο συσκευασίας και 
από τον τόπο συσκευασίας στον τόπο παράδοσης) 

3. Οριστικά πρωτόκολλα παραλαβής Ελαιολάδου 

4. Δελτίο αποστολής 

5. Φορτωτικά έγγραφα 

6. Τυχόν τιμολόγια ή δελτία παροχής υπηρεσιών 

7. Επίσημη κατάσταση χιλιομετρικών αποστάσεων (θεω¬ 
ρημένη από τη Δ/νση Συγκοινωνιών του Υπουργείου 
Μεταφορών) 

8. Βεβαίωση παραλαβής από τους αποδέκτες 

9. Φορολογική ενημερότητα 

Για μεταφορές με ίδια μεταφορικά μέσα του αναδόχου 
δεν απαιτείται φορτωτική. 

II. Στα Φιλανθρωπικά Ιδρύματα (I. Μητροπόλεις, I. Να¬ 
ούς, I. Μονές, Συλλόγους κ.λπ.) 

α. Δελτίο αποστολής 
β. Φορτωτικά έγγραφα 

γ. Τυχόν τιμολόγια ή δελτία παροχής Υπηρεσιών 
δ. Βεβαίωση παραλαβής 

ε. Κατάσταση χιλιομετρικών αποστάσεων (ως ανω¬ 
τέρω) 

Τέλος για την απόδοση διαχειριστικών δαπανών (μέχρι 
1% της αξίας του προϊόντος που τους χορηγήθηκε) στα 
Φιλανθρωπικά Ιδρύματα (I. Μητροπόλεις, I. Ναούς, I. Μο¬ 
νές, Ιδρύματα, Συλλόγους κ.λπ.) απαιτείται βεβαίωση πα¬ 
ραλαβής και συγκεντρωτική (αριθμητική) κατάσταση δια¬ 
νομής καθώς και τιμολόγια ή αποδείξεις παροχής Υπηρε¬ 
σιών ή άλλης δαπάνης που σχετίζεται με τη διαχείριση του 
προϊόντος. 

Άρθρο 5 
Δικαιούχοι 

Δικαιούχοι θα είναι με σειρά προτεραιότητας οι κατω¬ 
τέρω κατηγορίες: 

(Παράρτημα III) 

α) Φιλανθρωπικά ιδρύματα (ανά άτομο) 
β) Παλινοστούντες (ανά οικογένεια) 
γ) Πολύτεκνοι (ανά οικογένεια) 
δ) Ιερές Μητροπόλεις και φιλόπτωχα ταμεία ενοριών 
(ανά οικογένεια ή άτομο) 

ε) Περιοχές που επλήγησαν από θεομηνίες (ανά οικογέ¬ 
νεια) 

Εάν κάποιος ανήκει σε περισσότερες της μιας των ανω¬ 
τέρω κατηγοριών, θα λάβει μια μόνο μερίδα δωρεάν και με 
όποια κατηγορία ο ίδιος επιλέξει. 

Η ποσότητα κατά μονάδα δικαιούχου (άτομο, οικογέ¬ 
νεια) θα καθορισθεί με μεταγενέστερη απόφαση του 
Υπουργείου Γεωργίας και αφού μας γνωστοποιηθεί η 


προς διανομή ποσότητα από την προσφορά του αναδό¬ 
χου. 

Άρθρο 6 

Α. Εγγυήσεις 

Ο φορέας μετά την ανακήρυξή του και εντός δέκα εργα¬ 
σίμων ημερών από της κοινοποίησής σ’ αυτόν της απόφα¬ 
σης κατακύρωσης του έργου, υποχρεούται να προσκομί¬ 
σει στη Δ/νση ΔΗ.ΛΙ.ΖΩ.Π εγγυητική επιστολή, διάρκειας 
ενός έτους, καλής εκτελέσεως του έργου ύψους 110% 
της αξίας των 3.000 τόνων (εγγύηση = 1.975.000.000 
δρχ.). Με την υποβολή της ανωτέρω εγγύησης και αφού 
υπογράφει η σχετική σύμβαση, ο ανάδοχος δύναται να πα- 
ραλάβει τις ποσότητες ελαιολάδου του παραρτήματος I. 

Η εν λόγω εγγύηση θα αποδεσμεύεται σταδιακά με την 
πρόοδο των εργασιών και μετά από την προσκόμιση των 
πρωτοκόλλων παράδοσης - παραλαβής και των σχετικών 
αναλυτηρίων ποιότητος Β’ ελέγχου. 

Η ανωτέρω εγγυητική επιστολή πρέπει απαραίτητα να 
περιλαμβάνει τα ακόλουθα: 

1) Την ημερομηνία έκδοσης. 

2) Τον εκδότη. 

3) Την υπηρεσία προς την οποία απευθύνεται. 

4) Τον αριθμό της εγγύησης. 

5) Το ποσόν που καλύπτει η εγγύηση. 

6) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδιδεται η εγγύηση. 

7) Τον αριθμό της σχετικής σύμβασης. 

8) Ότι η εγγύηση παρέχεται ανέκκλητα και ανεπιφύλα¬ 
κτα, ο δε εκδότης παραιτείται του δικαιώματος της διαιρέ- 
σεως και διηζήσεως. 

9) Ότι το ποσόν της εγγύησης τηρείται στη διάθεση της . 
υπηρεσίας που έχει συνάψει τη σύμβαση και ότι θα κατα¬ 
βληθεί ολικά ή μερικά χωρίς καμία από μέρος του εκδότη 
αντίρρηση ή ένσταση και χωρίς να ερευνηθεί το βάσιμο ή 
μη της απαίτησης, μέσα σε τρεις (3) ημέρες από απλής έγ¬ 
γραφης ειδοποίησης. 

10) Ότι σε περίπτωση κατάπτωσης της εγγύησης το 
ποσόν της κατάπτωσης υπόκειται σε πάγιο τέλος χαρτο¬ 
σήμου. 

11) Την ημερομηνία λήξης της ισχύος της εγγύησης. 

12) Ότι ο εκδότης της εγγύησης υποχρεούται να προ- 
βεί στην παράταση της ισχύος της εγγύησης ύστερα από 
απλό έγγραφο της υπηρεσίας που διενεργεί το διαγωνι¬ 
σμό. 

Το σχετικό αίτημα πρέπει να γίνει πριν από την ημερο¬ 
μηνία λήξης της εγγύησης. 

Β. Κυρώσεις 

Α. Σε περίπτωση κατά την οποία ο πλειοδότης δεν προ- 
σέλθει για την υπογραφή της σύμβασης ή την κατάθεση 
της εγγυητικής καλής εκτέλεσης των όρων της διακήρυ¬ 
ξης, το κατά νόμον αρμόδιο όργανο με απόφαση του επι¬ 
βάλλει κατά την κρίση του στο σύνολο ή μεμονωμένα τις 
παρακάτω κυρώσεις: 

α) Έκπτωση του αναδόχου από την στο όνομά του κατα- 
κύρωση και από κάθε δικαίωμά του απ’ αυτή. 

β) Κατάπτωση της εγγυήσεως συμμετοχής στο διαγωνι¬ 
σμό. 

γ) Εκτίμηση κάθε θετικής ή αποθεματικής ζημίας που 
θα προκύψει για το Δημόσιο λόγω μη υπογραφής της σύμ¬ 
βασης και καταλογισμός αυτής στον ανάδοχο. 

δ) Πρόσκαιρο ή διαρκή αποκλεισμό του αναδόχου από 

τους διαγωνισμούς του Υπουργείου κ.λπ. σύμφωνα με το 
άρθρο 34 του Π.Δ. 173/90. 

Σε όσες περιπτώσεις η ζημία του Δημοσίου δεν δύναται 
να προσδιορισθεί βάσει αποτελεσμάτων διαγωνισμού, ο 
προσδιορισμός αυτής ενεργείται με απόφαση του αρμο¬ 
δίου κατά νόμο οργάνου βάσει παντός, κατά την κρίση αυ¬ 
τού στοιχείου πάντως όμως με βάση τις αρχές της καλής 
πίστης λαμβανομένων υπόψη και των συναλλακτικών 
ηθών. 

Β. Σε περίπτωση μη ολοκλήρωσης, με υπαιτιότητά του, 
των εργασιών στις προβλεπόμενες ημερομηνίες (από¬ 
συρση προϊόντος από την παρέμβαση μέχρι 30.11.96 και 
διανομή στους δικαιούχους μέχρι 31.1.97), η Υπηρεσία θα 
προχωρήσει σε κατάπτωση της εγγύησης στο τριπλάσιο 
της αξίας της αναλογούσης στην αξία της ποσότητας του 
προϊόντος που δεν απεσύρθη ή δεν διενεμήθει εγκαί¬ 
ρως. 

Γ. Σε περίπτωση αρνητικής απόκλισης από την προβλε- 
πόμενη προς διανομή ποιότητα η Υπηρεσία θα προχωρή¬ 
σει σε κατάπτωση της εγγύησης ίση με την αξία της ποσό¬ 
τητας του υποβαθμισμένου προϊόντος. 

Δ. Σε περίπτωση διαπίστωσης νόθευσης οποιοσδήποτε 
ποσότητας του προϊόντος με σπορέλαιο και σε οποιοδή- 
ποτε ποσοστό, τότε θα γίνεται κατάπτωση της συνολικής 
εγγύησης κατά 20%. 

ΑΜΦΙΣΒΗΤΗΣΕΙΣ - ΔΙΑΦΟΡΕΣ - ΑΠΟΦΑΣΕΙΣ ΠΕΡΙ ΚΥ¬ 
ΡΩΣΕΩΝ 

Για τυχόν αμφισβητήσεις και διαφορές μεταξύ του 
Υπουργείου Γεωργίας (ΓΕΝ. ΔΙΔΑΓΕΠ) και του αναδόχου 
κατά την εκτέλεση της παρούσης, αρμόδια είναι τα Διοι¬ 
κητικά Δικαστήρια της Αθήνας και εφαρμογή έχει η Ελλη¬ 
νική Νομοθεσία. 

ΕΚΧΩΡΗΣΗ ΕΡΓΑΣΙΑΣ 

Απαγορεύεται με ποινή εκπτώσεως και με τις κυρώσεις 
του άρθρου 6 της παρούσας η εκχώρηση εργασίας μέρους 
ή του συνόλου αυτής χωρίς προηγούμενη* ειδική έγκριση 
της υπηρεσίας και υπογραφή της σχετικής προς τούτο 
πράξεως. 

Άρθρο 7 
Έλεγχοι 

Α’ Έλεγχοι στον τόπο της τυποποίησης του προϊόντος 

Οι ανωτέρω Α’ έλεγχοι διενεργοϋνται από ειδική τριμελή 
επιτροπή ή επιτροπές, ανάλογα με τις προβλεπόμενες 
ανάγκες, που συγκροτούνται από τον οικείο Νομάρχη της 
περιοχής του τυποποιητηρίου ή των τυποποιητηρίων με ει¬ 
σήγηση της οικείας Δ/νσεως Γεωργίας και στην οποία θα 
συμμετέχουν, ένας γεωπόνος, ένας οικονομικός και ένας 
διοικητικός υπάλληλος. Όλοι θα είναι υπάλληλοι της οι¬ 
κείας Δ/νσεως Γ εωργίας. Όπου υπάρχει δυνατότητα θα 
συμμετέχει και Χημικός για τη δειγματοληψία του προϊό¬ 
ντος. 

Θα αφορούν δε στον έλεγχο της ποιότητας, της ποσό¬ 
τητας προϊόντος ανά συσκευασία, των υλικών συσκευα- 
σίας, της σημάνσεως (ΠΑΡΑΡΤΗΜΑ IV) και θα λαμβάνο- 
νται δείγματα προς εξέταση από το Γ εν. Χημείο του Κρά¬ 
τους. 

θα πραγματοποιούνται δε ανά 500 τόνους περίπου ή 
και λιγότερο ετοίμου προς διανομή προϊόντος μετά από ει¬ 
δοποίηση του φορέα. Κατά τον έλεγχο η επιτροπή θα δια¬ 
πιστώνει και την παράδοση ή μη των προηγουμένως ελε- 
χθεισών ποσοτήτων. Το Υπουργείο διατηρεί το δικαίωμα 


και εκτάκτων ελέγχων σε οποιαδήποτε φάση της διαδικα¬ 
σίας κρίνει σκόπιμο. 

Τα δείγματα θα αποστέλονται αμέσως στο οικείο πα¬ 
ράρτημα του Γεν. Χημείου του Κράτους προς εξέταση. 

Με τη λήψη των αποτελεσμάτων των αναλύσεων, που 
θα κοινοποιούνται στον ανάδοχο και στη Δ/νση Γ εωργίας 
και αφού το προϊόν αποδειχθεί ποιοτικώς το προβλεπό- 
μενο από την παρούσα απόφαση του Υπ. Γεωργίας, Εθνι¬ 
κής Οικονομίας και Οικονομικών, ο ανάδοχος δύναται να 
το διανείμει. 

Κατά τη φόρτωση σε κάθε μεταφορικό μέσο θα παρί- 
σταται εκπρόσωπος της Επιτροπής Α Ελέγχου, που θα ει¬ 
δοποιείται από τον ανάδοχο και θα σφραγίζει το φορτίο, 
θα καταγράφει τον αριθμό του αυτοκινήτου και θα ειδο¬ 
ποιεί τη Δ/νση Γ εωργίας του τόπου προορισμού του φορ¬ 
τίου. 

Ο ανάδοχος δύναται να ζητήσει από την Επιτροπή Α’ 
Ελέγχου να αρχίσει η διανομή του προϊόντος με δική του 
ευθύνη και πριν από τη λήψη των αποτελεσμάτων της 
ανάλυσης των δειγμάτων. 

Ο ανάδοχος θα συντάσσει καταστάσεις διαδρομών λε¬ 
πτομερείς που θα αφορούν στις μεταφορές του προϊό¬ 
ντος από τις δεξαμενές της παρέμβασης μέχρι το ή τα τυ- 
ποποιητήρια και από εκεί στους τόπους των δικαιούχων με 
τις χιλιομετρικές αποστάσεις βεβαιωμένες από αρμόδια 
υπηρεσία του Κράτους. 

Τις καταστάσεις αυτές θα τις υποβάλλει συγκεντρωτικά 
στη Δ/νση ΔΗ.ΛΙ.ΖΩ.Π. μετά το πέρας του έργου της δω¬ 
ρεάν διανομής. 

Β. Έλεγχοι στον τόπο παράδοσης του προϊόντος στους δι¬ 
καιούχους 

Σε κάθε Νομό θα συγκροτηθούν από τον οικείο Νο¬ 
μάρχη με εισήγηση της οικείας Δ/νσης Γ εωργίας, ανάλογα 
με τις προβλεπόμενες ανάγκες, τριμελής Επιτροπή ή Επι¬ 
τροπές Β’ ελέγχου. 

Η επιτροπή Β’ ελέγχου θα απαρτίζεται από ένα γεωπόνο 
και δύο οικονομικούς ή διοικητικούς υπαλλήλους. Όλοι θα 
είναι υπάλληλοι της οικείας Δ/νσεως Γεωργίας, και όπου 
υπάρχει δυνατότητα θα συμμετέχει και Χημικός για τη 
δειγματοληψία του προϊόντος. 

Η διανομή κατά κατηγορία δικαιούχων θα γίνεται ως κα¬ 
τωτέρω: 

α) Πολύτεκνοι και επαναπατρισθέντες: 

Στην έδρα του Νομού, όπου θα έχουν ειδοποιηθεί οι εκ¬ 
πρόσωποί τους να προσέλθουν και να παραλάβουν το 
προϊόν. Οι εκπρόσωποι των Οργανώσεων των ανωτέρω θα 
πρέπει να έχουν ειδοποιήσει τα μέλη τους ώστε να προ¬ 
σέλθουν και αυτά να παραλάβουν το προϊόν, θα συντάσ¬ 
σουν δε καταστάσεις αποδεκτών με πλήρη στοιχεία (ονο¬ 
ματεπώνυμο - αριθμό αστ. ταυτότητας - διεύθυνση - υπο¬ 
γραφή) και θα τις παραδίδουν στην οικεία Δ/νση Γ εωργίας 
όπου θα φυλάσσονται προς διευκόλυνση των Εθνικών και 
Κοινοτικών ελέγχων. 

β) Ιδρύματα: 

Παράδοση στην αποθήκη του ιδρύματος. Σύνταξη κατά¬ 
στασης αναλόγου ως ανωτέρω α’ που θα παραδίδεται στη 
Δ/νση Γ εωργίας όπου θα φυλάσσεται για τον ίδιο ως άνω 
α’ λόγο. 

Σε κάθε ανωτέρω περίπτωση α, β όταν το φορτίο φθά- 
σει στην έδρα του Νομού (ή σε άλλο σημείο του Νομού 
εφόσον τούτο ζητηθεί από τη Δ/νση Γεωργίας), η Επι¬ 
τροπή Β’ ελέγχου θα το ελέγχει για τυχόν παραβιάσεις του 

κατά τη διαδρομή (έλεγχος σφραγίσματος, σύρματος 
προσδέσεως του μουσαμά, κ.λπ.). Μετά την αποσφράγιση 
του φορτίου από την Επιτροπή Β' ελέγχου, θα ακολουθεί η 
διανομή ως ανωτέρω α, β περιπτώσεις. Σε κάθε ανωτέρω 
περίπτωση η Επιτροπή ή εξουσιοδοτημένο μέλος της 
κατά την εκφόρτωση του προϊόντος θα πραγματοποιεί 
έλεγχο ποσοτικό, σημάνσεως κ.λπ. (υποχρεωτικά). 

Έλεγχος ποιοτικός του προϊόντος (δηλ. Λήψη δειγμά¬ 
των για ανάλυση στο οικείο Γεν. Χημείο του Κράτους) θα 
γίνεται υποχρεωτικά και κατά την κρίση Επιτροπής Β’ 
Ελέγχου σε όποιο Χωριό, Ίδρυμα, Σύλλογο πολυτέκνων ή 
επαναπατρισθέντων κ.λπ. αποφασίσει. 

Ο αριθμός των δειγματοληψιών αφήνεται στην κρίση 
της Επιτροπής Β’ Ελέγχου αλλά σε καμιά περίπτωση δεν 
θα είναι μικρότερος των τριών σε κάθε νομό. 

Όλες τις ανωτέρω παραδόσεις - παραλαβές θα παρα¬ 
κολουθεί η Επιτροπή Β* Ελέγχου ή εξουσιοδοτημένο μέ¬ 
λος της. θα συντάσσονται δε σχετικά πρωτόκολλα παρά¬ 
δοσης - παραλαβής μεταξύ αναδόχου και εκπρόσώπου 
των δικαιούχων ή νομίμων αντιπροσώπων και των δύο. 

Αντίγραφα των πρωτοκόλλων αυτών καθώς και τα ανα- 
λυτήρια (για όσες δειγματοληψίες αποφασίσει η Επι¬ 
τροπή) θα φυλάσσονται στην οικεία Δ/νση Γεωργίας. 

Τα υλικά δειγματοληψιών (φιαλίδια κ.λπ.) θα τα προμη¬ 
θεύει σε κάθε περίπτωση ο ανάδοχος. 

Εάν κατά τη διανομή του προϊόντος προκύψει περίσ¬ 
σευμα σε μία κατηγορία δικαιούχων και έλλειμμα σε άλλη 
κατηγορία δικαιούχων τότε η Δ/νση Γεωργίας δύναται να 
προβαίνει σε συμψηφισμό. 

Εάν και μετά τον συμψηφισμό προκύψει περίσσευμα, 
τούτο θα παραδίδεται στην οικεία Ιερά Μητρόπολη προς 
διανομή. 

Για τις διαδικασίες αυτές θα συντάσσονται αντίστοιχα 
πρακτικά από την επιτροπή Β’ Ελέγχου και τον αρμόδιο 
Διευθυντή Γεωργίας. 

Οι Δ/νσεις Γεωργίας μετά το πέρας της δωρεάν διανο¬ 
μής στην περιοχή τους θα διαβιβάσουν χωρίς καθυστέ¬ 
ρηση στη Δ/νση ΔΗ.ΛΙ.ΖΩ. συγκεντρωτικές καταστάσεις 
όπως στο παράδειγμα του παραρτήματος V. 

Άρθρο 8 

Η Δ/νση Γεωργίας θα προβαίνει και σε ελέγχους ως 
προς την ορθή διανομή του προϊόντος σε κάθε κατηγορία 
και σε περιπτώσεις παρατυπιών θα προβαίνουν σε ανάλο¬ 
γες ενέργειες (κυρώσεις, κατάσχεση του προϊόντος 
κ.λπ.). 

Άρθρο 9 

Τήρηση λογιστικών βιβλίων 

Γ ια την υλοποίηση των διαφόρων ελέγχων Εθνικών ή 
Κοινοτικών, ο ανάδοχος θα πρέπει να τηρεί τα απαιτού- 


μενα από την Εθνική και Κοινοτική νομοθεσία λογιστικά 
βιβλία. 

Άρθρο 10 

Ο ανάδοχος υποχρεούται, να ασφαλίσει το προϊόν σε 
ποσοστό 110% της αξίας (3.000 τόνους) κατά παντός κιν¬ 
δύνου σε μια αναγνωρισμένη ασφαλιστική εταιρεία. 

Άρθρο 11 
Κάλυψη δαπάνης 

Η δαπάνη που θα προκύψει από την εφαρμογή του προ¬ 
γράμματος δωρεάν διανομής ελαιολάδου στους απόρους 
και τις διατάξεις αυτής της απόφασης και μέχρι του ποσού 
της Κοινοτικής συνδρομής, θα βαρύνει τον Κ.Α. 5521 του 
Ειδικού Λογαριασμού Εγγυήσεων Γεωργικών Προϊόντων 
(ΕΛΕΓΕΠ). 

Η τυχόν επιπλέον της Κοινοτικής συνδρομής δαπάνη 
που θα προκύψει από την εφαρμογή του προγράμματος 
και μέχρι του ποσού των 25.000.000 δρχ. θα βαρύνει τον 
Κ.Α. 5323 του τακτικού προϋπολογισμού του Υπ. Γεωρ¬ 
γίας με ισόποση μεταφορά στον Κ.Α. 2122 «Κάλυψη ελ¬ 
λείμματος ΕΛΕΓΕΠ» και η πληρωμή θα πραγματοποιηθεί 
στον Κ.Α. 5539 του Ειδικού Λογαριασμού Εγγυήσεων Γε- 
ωργικών Προϊόντων (ΕΛΕΓΕΠ). 

Γ ια τη διαδικασία πληρωμής των Κοινοτικών ποσών κα¬ 
θώς και των ποσών που προέρχονται από τον Κρατικό 
Προϋπολογισμό για την εκτέλεση της παρούσης εφαρμό¬ 
ζονται οι διατάξεις και Κανονισμοί που αφορούν στον 
ΕΛΕΓΕΠ. 

Άρθρο 12 

Ο Υπουργός Γεωργίας εξουσιοδοτείται όπως τροπο¬ 
ποιεί τα παραρτήματα και καθορίζει κάθε λεπτομέρεια της 
παρούσης. 

Άρθρο 13 

Λόγω των προθεσμιών που τίθενται από τον Καν. ΕΟΚ 
3149/92 για την ολοκλήρωση της διανομής στους αποδέ¬ 
κτες και ως εκ τούτου του επείγοντος για την υλοποίηση 
του έργου, ο κλειστός διαγωνισμός για την ανάδειξη του 
Φορέα θα διενεργηθεί με σύντμηση προθεσμιών ήτοι 15 
ημερών μέχρι την υποβολή των αιτήσεων συμμετοχής και 
10 ημερών μέχρι την υποβολή των προσφορών. 

Άρθρο 14 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 1996 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛ. ΠΑΠΑΔΟΠΟΥΛΟΣ 

ΓΕΩΡΓΙΑΣ 

ΣΤΕΦΑΝΟΣ ΤΖΟΥΜΑΚΑΣ 

ΠΑΡΑΡΤΗΜΑ 1 

ΠΙΝΑΚΑΣ ΕΛΑΙΟΛΑΔΟΥ ΠΑΡΕΜΒΑΣΗΣ 
ΓΙΑ ΔΩΡΕΑΝ ΔΙΑΝΟΜΗ 


Α/Α I ΦΟΡΕΑΣ. 

1 ΠΑΡΕΜΒΑΣΗΣ 


Ε.Γ.Σ 

ΚΟΛΥΜ ΒΑΡΙΟΥ 


ΔΕΞΑΜ. 


ΠΟΣΟΤΗΤΑ 


ΤΟΠΟΘΕΣΙΑ 

ΔΕΞΑΜΕΝΩΝ 




ΠΟΙΟΤΗΤΑ 


ΦΩΤ/ΚΟ 


225,548 


89,690 


102,485 


101,912 


84,575 



Ε.Α.Σ ΜΑΛΕΜΕ 


ΜΑΛΕΜΕ 


3. 

Ε.Α.Σ 


ΑΠΟΚΟΡΩΝΟΥ 



ΣΤΥΛΟ 

3 

200,000 ΑΠΟΚΟΡΩΝΟΥ 


ΦΩΤ/ΚΟ 


ΦΩΤ/ΚΟ 

ΠΑΡΑΡΤΗΜΑ II 

ΤΕΧΝΙΚΑ ΧΑΡΑΚΤΗΡΙΣΤΙΚΑ ΛΕΥΚΟΣΙΔΗΡΩΝ 
ΔΟΧΕΙΩΝ 

1. Διαστάσεις σε ΜΜ 

α. Βάση 115 χ 147 

β. Ύψος 332 

2. Πάχος κορμού σε ΜΜ: 0,24 

3. Κασσιτέρωση κορμού σε ΘΠ/Μ2: ϋ 2,8/2,8 

4. Σκληρότητα κορμού: Τ3 

5. Πάχος κορμού σε ΜΜ: 0,25 

6. Κασσιτέρωση άκρων σε 0Ρ/Μ2: ϋ 2,8/2,8 

7. Σκληρότητα άκρων: Τ3 

8. Πλάγια ραφή: Με ηλεκτροσυγκόληση 

9. Πώμα, Ασφαλείας πλαστικό 

10. Σήμανση: Πέραν των προβλεπομένων από τον Καν. 
(ΕΟΚ) 2677/85 σημάνσεων θα υπάρχουν και τα κατω¬ 
τέρω: 

Στο άνω και κάτω μέρος του δοχείου και στις τέσσερις 
πλευρές του κυανές λωρίδες ύψους (5) πέντε εκατοστών 
εκάστη λωρίδα. 

Κάτω από την άνω κυανή λωρίδα στις δύο μεγάλες 
πλευρές θα αναγράφεται με γράμματα ύψους (1^ ενός 
εκατοστού η φράση «ΕΛΑΙΟΛΑΔΟ ΚΟΥΠΕ, οξύτητας 
0—1 %». 

Κάτω των γραμμάτων στις δύο μεγάλες πλευρές θα το¬ 
ποθετηθεί η σημαία της ΕΟΚ ύψους (7,5) επτά και πενή¬ 
ντα εκατοστών και πλάτους (11,25) έντεκα και είκοσι πέ¬ 
ντε εκατοστών και η οποία θα απέχει εξίσου από τις κυα¬ 
νές λωρίδες. 

Η σημαία της Ε.Ε. πρέπει να είναι ως κατωτέρω: 

α. Κύκλος 

Τα δώδεκα χρυσά αστέρια σχηματίζουν τοποθετημένα 
κατά κανονικά διαστήματα, ιδεατό κύκλο του οποίου το 
κέντρο βρίσκεται στο σημείο όπου τέμνονται οι διαγώνιοι 


του ορθογωνίου παραλληλεπιπέδου. Η ακτίνα αυτού του 
κύκλου είναι ίση με το 1/3 του ύψους. 

β. Αστέρια 

Κάθε αστέρι με πέντε ακτίνες βρίσκεται σε ιδεατό κύ¬ 
κλο, του οποίου η ακτίνα ισούται με το 1 /18 του ύψους. 

Όλα τα αστέρια είναι τοποθετημένα κάθετα, δηλαδή με 
ακτίνα που κατευθύνεται προς τα επάνω και δύο άλλες 
κατά μήκος μιας ιδεατής ευθείας που είναι κάθετη στο κο¬ 
ντάρι. 

Τα αστέρια έχουν διάταξη των ωρών του ρολογιού το δε 
χρώμα του πρέπει να είναι βαρύ κίτρινο χρωμίου (ΡΑΝΤΟΝ 
1160). 

Κάτω από τη σημαία και πάντα στις δύο μεγάλες πλευ¬ 
ρές θα αναγράφεται «ΟΞΥΤΥΤΑ 0-1 %» με ύψος γραμμά¬ 
των (1) ενός εκατοστού και λίγο πιο κάτω από την ΟΞΥ¬ 
ΤΗΤΑ θα αναγράφεται «ΔΩΡΕΑΝ ΕΝΙΣΧΥΣΗ ΕΥΡΩΠΑΪ¬ 
ΚΗΣ ΕΝΩΣΗΣ». 

Στις μικρές πλευρές του δανείου και περίπου στο μέσον 
θα αναγράφεται με ύψος γραμμάτων και αριθμού (1) ενός 
εκατοστού «5 ΛΙΤΡΑ». 

ΤΕΧΝΙΚΑ ΧΑΡΑΚΤΗΡΙΣΤΙΚΑ ΠΟΛΥΑΙΘΥΛΕΝΙΟΥ 

Το πάχος του πολυαιθυλενίου θα είναι 110 μικρά. 

ΠΑΡΑΡΤΗΜΑ III 

ΚΑΤΗΓΟΡΙΕΣ ΔΙΚΑΙΟΥΧΩΝ ΔΩΡΕΑΝ ΔΙΑΝΟΜΗΣ 
ΕΛΑΙΟΛΑΔΟΥ ΠΕΡΙΟΔΟΥ 1996 

α. Φιλανθρωπικά ιδρύματα (ανά άτομο) 

β. Παλινοστούντες (ανά οικογένεια) 

γ. Άποροι, Πολύτεκνοι (ανά οικογένεια και ανάλογα με 
το^ αριθμό των τέκνων) 

δ. Ιερές Μητροπόλεις και Φιλόπτωχα ταμεία ενοριών 
(ανά οικογένεια ή άτομα) 

ε. Περιοχές που επλήγησαν από Θθομηνίες (ανά οικογέ¬ 
νεια) 


ΠΑΡΑΡΤΗΜΑ IV 


Οι υπογεγραμμένοι .(μέλη επιτροπής) . 

ενεργούντες σύμφωνα με την υπ' αριθμ. . .απόφαση των Υπουργών Γεωργίας, Εθν. Οικονομίας και Οικονομικών, πιστο¬ 
ποιούμε ότι: 

1 Δειγματίσαμε ποσότητα (μέχρι 500 τον) ΚΟΥΠΕ ΕΛΑΙΟΛΑΔΟΥ στις εγκαταστάσεις του . 

και από την ανάλυση προέκυψε ότι η ποιότητα είναι/δεν είναι εντός των προβλεπομένων προδιαγραφών. 

2. Τα λευκοσίδηρό δοχεία είναι/δεν είναι εντός των προδιαγραφών του παραρτήματος II της υπ’ αριθμ. 

απόφασης των Υπουργών Γεωργίας, Εθνικής Οικονομίας και Οικονομικών. 

3. Το πολυαιθυλένιο είναι/δεν είναι εντός των προδιαγραφών του παραρτήματος II της υπ’ αριθμ. 

απόφασης των Υπουργών Γεωργίας, Εθνικής Οικονομίας και Οικονομικών 

ΤΟΠΟΣ ΚΑΙ ΗΜΕΡΟΜΗΝΙΑ Υπογραφές και σφραγίδες 

Μελών Επιτροπής 


Ο ΤΟΠΟΣ 

ΠΑΡΑΡΤΗΜΑ V 


ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑΚΗ ΑΥΤΟΔΙΟΙΚΗΣΗ 
Δ/ΝΣΗ ΓΕΩΡΓΙΑΣ ΚΑΙ ΚΤΗΝΟΤΡΟΦΙΑΣ 
ΤΜΗΜΑ ΠΕΕ 
ΠΛΗΡΟΦΟΡΙΕΣ: 

ΤΗΛ: 


ΚΑΤΑΣΤΑΣΗ 

ΠΑΡΑΛΑΒΗΣ ΚΑΙ ΔΙΑΝΟΜΗΣ ΕΛΑΙΟΛΑΔΟΥ 


ΠΑΡΕΛΗΦΘΗΣΑΝ ΣΥΝΟΛΙΚΑ 


5/ΛΙΤΡΑ ΔΟΧΕΙΑ ΓΙΑ ΟΛΕΣ ΤΙΣ ΚΑΤΗΓΟΡΙΕΣ ΔΙΚΑΙΟΥΧΩΝ ΤΟΥ ΝΟΜΟΥ 


Η ΔΙΑΝΟΜΗ ΕΓΙΝΕ ΩΣ ΚΑΤΩΤΕΡΩ: 

I. ΣΤΑ ΑΤΟΜΑ ΤΩΝ ΦΙΛΑΝΘΡΩΠΙΚΩΝ ΙΔΡΥΜΑΤΩΝ ΤΟΥ ΝΟ¬ 
ΜΟΥ ΜΑΣ 

II. ΣΤΙΣ ΟΙΚΟΓΕΝΕΙΕΣ ΠΑΛΙΝΟΣΤΟΥΝΤΩΝ 

III. ΣΤΙΣ ΟΙΚΟΓΕΝΕΙΕΣ ΟΡΕΙΝΩΝ ΠΕΡΙΟΧΩΝ 

IV. ΣΤΙΣ ΠΟΛΥΤΕΚΝΕΣ ΟΙΚΟΓΕΝΕΙΕΣ 

V. ΣΤΙΣ ΟΙΚΟΓΕΝΕΙΕΣ ΣΕΙΣΜΟΠΑΘΩΝ 

IV. ΤΕΛΙΚΟ ΠΕΡΙΣΣΕΥΜΑ (ΜΕΤΑ ΤΟΥΣ ΣΥΜΨΗΦΙΣΜΟΥΣ 
ΠΟΥ ΔΟΘΗΚΕ ΣΤΗΝ I. ΜΗΤΡΟΠΟΛΗ) 


ΑΡΙΘΜΟΣ 5/ΛΙΤΡΩΝ ΔΟΧΕΙΩΝ 


Η ΑΝΑΛΥΣΗ ΤΩΝ ΔΕΙΓΜΑΤΩΝ ΕΔΕΙΞΕ ΑΝΑ ΔΕΙΓΜΑ ΤΑ ΚΑΤΩΤΕΡΩ: 


ΔΕΙΓΜΑ Ιο 
ΔΕΙΓΜΑ 2ο 
ΔΕΙΓΜΑ 3ο 

ΔΕΙΓΜΑ 4ο Κ.ΛΠ. 


01 ΑΝΩΤΕΡΩ ΠΟΣΟΤΗΤΕΣ ΠΑΡΕΛΗΦΘΗΣΑΝ ΚΑΙ ΠΑΡΕΔΟΘΗΣΑΝ ΣΤΟΥΣ ΔΙΚΑΙΟΥΧΟΥΣ. ΣΤΗΝ ΥΠΗΡΕΣΙΑ ΜΑΣ 
ΦΥΛΑΣΣΟΝΤΑΙ ΟΙ ΠΡΟΒΛΕΠΟΜΕΝΕΣ ΚΑΤΑ ΠΕΡΙΠΤΩΣΗ ΟΝΟΜΑΣΤΙΚΕΣ ΚΑΤΑΣΤΑΣΕΙΣ ΓΙΑ ΕΘΝΙΚΟΥΣ ΚΑΙ ΚΟΙ¬ 
ΝΟΤΙΚΟΥΣ ΕΛΕΓΧΟΥΣ. 


ΓΙΑ ΤΗΝ ΕΠΙΤΡΟΠΗ ΕΛΕΓΧΟΥ 


Α. Ο ΑΡΙΘΜΟΣ ΤΩΝ ΟΙΚΟΓΕΝΕΙΩΝ ΘΑ ΠΟΛΛΑΠΛΑΣΙΑΣΘΕΙ ΜΕ 3 Ή 4 ΑΝΑΛΟΓΑ ΤΟ ΝΟΜΟ. 
Β. ΘΑ ΣΥΜΠΛΗΡΩΘΕΙ ΤΟ ΚΑΘΕ ΔΕΙΓΜΑ ΜΕ ΤΟΝ ΧΑΡΑΚΤΗΡΙΣΜΟ ΤΟΥ Γ.ΧΗΜΕΙΟΥ. 


ΠΑΡΑΤΗΡΗΣΕΙΣ: 

ΕΑΝ ΥΠΑΡΧΟΥΝ ΤΥΧΟΝ ΠΑΡΑΤΗΡΗΣΕΙΣ ΘΑ ΣΥΜΠΛΗΡΩΘΟΥΝ 


ΣΕ ΞΕΧΩΡΙΣΤΗ ΣΕΛΙΔΑ. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










